## ПРИЛОЖЕНИЕ № 11

ПРОЕКТ НА ДОГОВОР

Днес, …..…….2015 г. в гр. Свиленград, между:

1. **ОБЩИНА СВИЛЕНГРАД** с адрес гр.Свиленград-6500, бул. „България” № 32, идентификационен № BG 000903825 и БУЛСТАТ 000903825, представлявана от инж. Георги Стоянов Манолов – Кмет на Община Свиленград от една страна, наричана по-долу за краткост **ВЪЗЛОЖИТЕЛ**,

и

1. …............. със седалище и адрес на управление: град .........; ул. „.....” № ....., вписано в Търговския регистър към Агенцията по вписвания с ЕИК BG..............., представлявано от **......................**, наричан по-долу **ИЗПЪЛНИТЕЛ** от друга страна,

се сключи настоящият договор в изпълнение на проект „**Осигуряване на информация и публичност по проект BG051PO001-5.2.12-0046-C0001 „Да дадем шанс на „различните*”*, финансиран по ОП „Развитие на човешките ресурси”**, с който страните по него се споразумяха за следно:

**І. ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение услуга с предмет**:** „Осигуряване на информация и публичност по проект BG051PO001-5.2.12-0046-C0001 „Да дадем шанс на „различните*”*, финансиран по ОП „Развитие на човешките ресурси”.

 **(2)** Услугата, предмет на настоящия договор, включва следните конкретни дейности, съгласно Техническото задание:

 **а)** **три публикации в две местни и една регионална медия**:

 - Първа публикация при стартиране на проекта;

 -Втора публикация по време на изпълнението на проекта и предоставянето на социалната услуга;

 - Трета публикация при приключване на проекта.

 **б)** **две пресконференции**

 - организиране и провеждане на откриваща пресконференция – за минимум 30 участници с наета зала; акустиката (микрофони), техника за провеждане на пресконференцията – мултимедиен проектор с лаптоп, екран, микрофони и друга озвучителна и видео техника в случай на необходимост; изготвяне на присъствен списък и регистриране на участниците; осигуряване фотозаснемане на събитието и предоставяне на снимки за архива на проекта; осигуряване на надлежно визуализирани папка, химикал и тефтер за участниците/Дизайнът им следва да включва всички задължителни елементи за визуализация на проекти, финансирани по ОП РЧР./

 - организиране и провеждане на заключителна пресконференция – за минимум 30 участници с наета зала; акустиката (микрофони), техника за провеждане на пресконференцията – мултимедиен проектор с лаптоп, екран, микрофони и друга озвучителна и видео техника в случай на необходимост; изготвяне на присъствен списък и регистриране на участниците; осигуряване фотозаснемане на събитието и предоставяне на снимки за архива на проекта; осигуряване на надлежно визуализирани папка, химикал и тефтер за участниците/Дизайнът им следва да включва всички задължителни елементи за визуализация на проекти, финансирани по ОП РЧР./

 **в)** изработване на **информационна табела** с цел популяризиране на проекта с примерен размер-100:70 см; материал PVC, цветна;

 **г)** изработване на надлежно визуализирани - **50 броя тениски и 50 броя шапки /рекламен материал/;**

 **д)** **изработване на информационни брошури по проекта** - **200 броя**

 **е)** **официално откриване на ЦНСТ с осигуряване на кетъринг -** за минимум 30 човека**;** изготвяне на сценарий, съдържащ дневен ред на събитието /програма/; подреждане на масите и местата за сядане в двора на ЦНСТ; осигуряване на микрофони и друга озвучителна и видео техника в случай на необходимост; осигуряване на кетъринг за участниците, включващ: студени солени хапки, безалкохолни напитки и минерална вода (0,500 мл), сладкиши , бяло вино; разпространение на част от изготвените брошури с информация относно проекта, както и на рекламните тениски и шапки за участниците в събитието; медийно привличане и изготвяне на изявление за пресата, съобразено с мерките за осигуряване на информация и публичност на ОП”РЧР”; осигуряване на фотозаснемане на събитието и предоставяне на снимки за архива на проекта.

 **(3)** Услугите - предмет на този договор, се осъществяват в съответствие с изискванията на Техническото задание, както и всички изисквания, предвидени в чл.8 от Регламент на комисията №1828/2006 и приложение 1 към него, и Ръководството за изпълнение на дейностите за информиране и публичност на ОП”Развитие на човешките ресурси”.

**ІІ. СРОК И МЯСТО НА ИЗПЪЛНЕНИЕ НА ДОГОВОРА**

**Чл.2. (1)** Договора влиза в сила, от датата на подписването му от двете страни и е със срок на действие до................ Всички дейности по информация и публичност следва да бъдат реализирани в рамките на периода за изпълнение на проекта**.**

**(2)** В случай, че възникнат обстоятелства, вследствие на които бъде удължен срокът за изпълнение на проекта и съответно Договора за предоставяне на безвъзмездна финансова помощ, настоящият договор автоматично се удължава за времето до приключване на проекта.

**ІII. СТОЙНОСТ НА ДОГОВОРА**

**Чл.3. (1)** За изпълнение на предмета на Договора по чл.1 ВЪЗЛОЖИТЕЛЯТ следва да заплати на ИЗПЪЛНИТЕЛЯ сума в размер на **........ лв.** /..................... лева/ **без ДДС** и **....... лв**./....................... лева/ **с ДДС**, представляваща крайна цена по договора.

**(2)** Източниците на финансиране по този договор е Оперативна програма „Развитие на човешките ресурси”, процедура за директно предоставяне на бевъзмездна финансова помощ „Да не изоставим нито едно дете „, Компонент 2: Разкриване на социални услуги в общността, Бюджетна линия **BG051PO001-5.2.12.**

**ІV. НАЧИН НА ПЛАЩАНЕ**

**Чл.4. (1)** ВЪЗЛОЖИТЕЛЯТ заплаща на ИЗПЪЛНИТЕЛЯ действително изпълнените и приети услуги за всяка конкретна дейност по единични цени и при условията, посочени в Техническото задание.

**(2)** Плащането за всяка една дейност по чл.1, ал.2 от настоящия договор се извършва по банков път, по сметка посочена от ИЗПЪЛНИТЕЛЯ в срок до 30 /тридесет/ дни след изпълнението й и след представяне на:

а) фактура оригинал;

б) приемо-предавателен протокол/и, когато е приложимо;

в) доклади за извършената дейност, когато е приложимо;

г) представяне на доказателствен материал за провеждане на събитието /снимки, покани, присъствени списъци и др./;

д) други отчетни документи, описани в Техническото задание, както и такива допълнително поискани от Възложителя или от програмния оператор.

 **(3)** Във всички разходооправдателни документи /фактури и др. /, освен задължителната информация и реквизити, съгласно Закона за счетоводството, задължително трябва да е указано, че „Разходът се извършва по проект „Да дадем шанс на „различните*”*, договор BG051PO001-5.2.12-0046-C0001 финансиран по Оперативна програма „Развитие на човешките ресурси, съфинансирана от Европейския социален фонд на Европейския съюз».

 **(4)** Плащанията се извършват в български лева с платежно нареждане по сметка посочена от ИЗПЪЛНИТЕЛЯ, а именно:

Банка: ..........................

Клон и адрес на клона: офис .........................

BIC code: ..............................

IBAN: .......................

Наименование на титуляра: ............................

 **(5)** Извършване на плащането по ал.2 се спира, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 5 дни след като бъде уведомен за това.

**(6)** В случай на промяна в сметката на ИЗПЪЛНИТЕЛЯ, същият уведомява ВЪЗЛОЖИТЕЛЯ писмено.

**(7)** Преведените средства от община Свиленград, но неусвоени от ИЗПЪЛНИТЕЛЯ, както и натрупаните лихви, глоби и неустойки в изпълнение на настоящия договор, подлежат на възстановяване по сметка, посочена от ВЪЗЛОЖИТЕЛЯ.

**(8)**.Когато Изпълнителят е сключил договор/договори за подизпълнение, Възложителят извършва окончателно плащане към него, след като бъдат представени доказателства, че Изпълнителят е заплатил на подизпълнителя/подизпълнителите изпълнените от тях работи, които са приети по надлежния ред.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 5. (1)** **ВЪЗЛОЖИТЕЛЯТ** има право:

1. Да получи всички продукти и услуги съгласно техническото задание от ИЗПЪЛНИТЕЛЯ по настоящия договор и в определените срокове;

2. Да извършва проверки на документите на ИЗПЪЛНИТЕЛЯ и представените продукти и материали, свързани с изпълнението на настоящия договор;

3. Във всеки момент от изпълнение на договора да осъществява контрол върху изпълнението без това да пречи на оперативната работа по проекта от страна на ИЗПЪЛНИТЕЛЯ. Указанията на ВЪЗЛОЖИТЕЛЯ чрез упълномощените от него лица в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното;

4. Да изисква от ИЗПЪЛНИТЕЛЯ да изпълнява добросъвестно, независимо, безпристрастно и с професионална компетентност възложената работа според действащото законодателство в Република БЪЛГАРИЯ;

5. Да изисква от ИЗПЪЛНИТЕЛЯ да предприема всички необходими мерки за избягване на конфликт на интереси, както и да уведомява незабавно относно обстоятелство, което да предизвиква или може да предизвика подобен конфликт. По смисъла на Договора конфликт на интереси е налице при възникване на обстоятелствата, посочени в чл. 57, параграф 1 и 2, от Регламент (ЕС, Евратом) № 966/2012 на Европейския парламент и на съвета от 25.10.2012 год. относно финансовите правила, приложими за общия бюджет на Съюза и за отмяна на Регламент (ЕС, Евратом) № 1605/2002 на Съвета;

6. Да извършва проверка на място относно качеството на извършването на дейностите, предмет на настоящия договор;

7. Да изисква от ИЗПЪЛНИТЕЛЯ да спазва мерките за информация и публичност и изискванията, предвидени в чл.8 от Регламент на комисията №1828/2006 и приложение 1 към него, и Ръководството за изпълнение на дейностите за информиране и публичност на ОП”Развитие на човешките ресурси”.

8. Да изисква ИЗПЪЛНИТЕЛЯ да следи и докладва за нередности при изпълнението на Договора;

9. Когато ИЗПЪЛНИТЕЛЯТ не спазва изискванията на договора и техническото задание, да откаже приемането на изпълнението, докато ИЗПЪЛНИТЕЛЯТ не изпълни изцяло своите задължения съгласно условията на договора, или да откаже да изплати частично или изцяло цената на услугата. За установяване неспазване на изискванията на техническото задание и при недостатъци се съставя констативен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ, в който се определя срока за отстраняването им;

10. Констатираните по реда на чл.5, ал. 1, т.9 от договора недостатъци се отстраняват от ИЗПЪЛНИТЕЛЯ за негова сметка. В случай че недостатъците не могат да бъдат отстранени своевременно, ВЪЗЛОЖИТЕЛЯТ може да откаже да приеме изцяло или частично изпълнението на съответните дейности, съответно да откаже да заплати частично или изцяло цената по договора;

11. Да поиска от ИЗПЪЛНИТЕЛЯ възстановяване на неправомерно получени суми, следствие от допуснатата нередност.

**(2)** **ВЪЗЛОЖИТЕЛЯТ** се задължава:

 1. Да заплати при условията на договора дължимите суми съгласно издадените фактури на ИЗПЪЛНИТЕЛЯ;

2. Чрез Ръководителя на проекта да осъществява контрол върху изпълнението на договора;

3. Да запознае ИЗПЪЛНИТЕЛЯТ с определението за нередност и измама;

4. Да осигури за срока на действие на настоящия договор на ИЗПЪЛНИТЕЛЯ данни и информация, необходими за изпълнението на задълженията на ИЗПЪЛНИТЕЛЯ по договора;

5. При поискване и със съдействието на ИЗПЪЛНИТЕЛЯ да уточнява въпросите, свързани с извършването на услугите по този договор;

6. Да уведоми писмено ИЗПЪЛНИТЕЛЯ за сроковете за изпълнение на конкретните дейности;

 **(3)** **ИЗПЪЛНИТЕЛЯТ** има право:

1. Да получи уговореното в настоящия договор възнаграждение в посочените срокове и условия;

2. Да иска съдействие от страна на ВЪЗЛОЖИТЕЛЯ за изпълнението на договорената услуга и своевременно решаване на всички проблеми, възникнали в процеса на работа и зависещи от него;

**(4)** **ИЗПЪЛНИТЕЛЯТ** се задължава:

1. Да изпълни предмета на договора качествено, в съответствие с изискванията на ВЪЗЛОЖИТЕЛЯ, в срока и съобразно другите условия, предвидени в конкретния договор, както и да изпълнява стриктно дадените от ВЪЗЛОЖИТЕЛЯ текущи задължителни указания по изпълнението на дейностите;

2. Да предостави на ВЪЗЛОЖИТЕЛЯ всички продукти и услуги съгласно техническото задание, изготвени в изпълнение на настоящия договор. Изработените материали принадлежат и остават собственост на ВЪЗЛОЖИТЕЛЯ;

3. При неизпълнение на някое от задълженията на ИЗПЪЛНИТЕЛЯ, които са следствие на трудности и/или препятствия в изпълнението на договора от обективен характер, които биха могли да доведат до неизпълнение на някое от задълженията му по този договор, незабавно да предупреди писмено ВЪЗЛОЖИТЕЛЯ за наличието им и да предложи мерки за разрешаване на възникналите спорни случаи;

4. Да поддържа точно и систематизирано деловодство, счетоводство и отчетност във връзка с извършваните услуги по този договор;

5. Да положи необходимата грижа за качествено извършване на услугите по договора, като се стреми да бъдат извършени по най-високите стандарти на професионална компетентност, етичност и почтеност;

6. Да пази търговската и професионална тайна на ВЪЗЛОЖИТЕЛЯ, които са му станали известни в процеса на изпълнение на настоящия договор. ИЗПЪЛНИТЕЛЯТ няма право да разгласява, разпространява (възмездно и/или безвъзмездно, от свое и/или от чуждо име) информацията, до която има достъп във връзка с изпълнението на този договор;

7. Да изпълни договора с грижата на добър стопанин, при спазване на изискванията за икономичност, ефикасност, прозрачност и качество, в съответствие с най-добрите практики в съответната област и с Договора за предоставяне на БФП. За тази цел ИЗПЪЛНИТЕЛЯТ трябва да осигури всички финансови, човешки и материални ресурси, необходими за пълното и точно изпълнение на договора;

8. Да посочва във всички разходооправдателни и документите, доказващи основанието за извършване на услугата, предмет на настоящия договор, наименованието на проекта и номера на Договора за предоставяне на БФП, както и наименованието на програмата и фонда, от които се финансира проектът, а именно:

„Разходът се извършва по проект по Договор BG051PO001-5.2.12-0046-C0001, финансиран по Оперативна програма „Развитие на човешките ресурси, съфинансирана от Европейския социален фонд на Европейския съюз».

 9.Да направи всичко необходимо за оповестяване на факта, че проектът се финансира от Оперативна програма „Развитие на човешките ресурси, съфинансирана от Европейския социален фонд на Европейския съюз».

10. Да води точна и редовна документация и счетоводни отчети, отразяващи изпълнението на договора, използвайки подходяща електронна система за документация. Тази система може да е неразделна част от текущата счетоводна система на ИЗПЪЛНИТЕЛЯ или допълнение към тази система. Счетоводните отчети и разходите, свързани с договора, трябва да са в съответствие с изискванията на общностното и националното законодателство и да подлежат на ясно идентифициране (отделна счетоводна аналитичност) и проверка;

11. Да съхранява оригиналите на документите (технически и финансови), свързани с изпълнението на настоящия договор в отделно досие. Документите в досието трябва да са картотекирани по начин, който улеснява проверката, а ИЗПЪЛНИТЕЛЯТ следва да уведоми ВЪЗЛОЖИТЕЛЯ за точното им местонахождение;

12. Да изпълни в указания срок всички препоръки направени от страна на ДО в резултат на направена документална проверка или проверка на място;

13. Да следи за нередности при изпълнение на договора. В случай на възникване на нередност веднага да докладва на ВЪЗЛОЖИТЕЛЯ. Под „нередност” следва да се разбира всяко нарушение на разпоредба на общностното право, произтичащо от действие или бездействие на икономически оператор, което има или би имало като последица нанасянето на вреда на общия бюджет на Европейския съюз, като отчете неоправдан разход в общия бюджет;

17. В случай на нередности, допуснати и/или извършени от ИЗПЪЛНИТЕЛЯ по проекта, той носи отговорност за възстановяването на точния размер на причинените вреди;

 18. Да възстановява на ВЪЗЛОЖИТЕЛЯ суми по установени нередности, заедно с дължимата лихва и други неправомерно получени средства, при констатиране на такива;

19. Да информира писмено ВЪЗЛОЖИТЕЛЯ за възникнали проблеми при изпълнението на услугата и за предприетите мерки за тяхното разрешаване;

20.Да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт. Конфликт на интереси е налице, когато безпристрастното и обективно осъществяване на функции във връзка с изпълнението на договора от което и да е лице е изложено на риск поради причини, свързани със семейството, емоционалния живот, политическата или националната принадлежност, икономически интереси или други общи интереси, които това лице има с ВЪЗЛОЖИТЕЛЯ, съгласно чл. 52 от Регламент (ЕО, Евратом) 1605/2002 г., относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 г.;

21. Да не сключва трудов или друг договор за изпълнение на настоящия договор с лице, работещо по трудово или служебно правоотношение в Община Свиленград;

22. Да не се представлява от лице, работещо на трудово или служебно правоотношение в ДО или което през последната една година, считано от датата на договора, е било назначено на трудово или служебно правоотношение в ДО.

23. Да няма сключен трудов или друг договор за изпълнение на ръководни или контролни функции с лице работещо по трудово или служебно правоотношение в ДО или което през последната една година, считано от датата на договора, е било назначено на трудово или служебно правоотношение в ДО;

24. Да не е сключил договор за консултантски услуги с лице, работещо на трудово или служебно правоотношение в ДО или което през последната една година, считано от датата на подписване на договора, е било назначено на трудово или служебно правоотношение в ДО;

25. Да гарантира, че лице, работещо на трудово или служебно правоотношение в ДО или което през последната една година, считано от датата на сключване на настоящия договор, е било назначено на трудово или служебно правоотношение в ДО, не притежава дялове от капитала на ИЗПЪЛНИТЕЛЯ;

26.Да не сключва договори със свързани лица в рамките на изпълнение на дейностите по договора.

Свързани лица са:

* съпрузите, роднините по права линия – без ограничения, по съребрена линия – до четвърта степен включително, и роднините по сватовство – до трета степен включително;
* работодател и работник;
* лицата, едното от които участва в управлението на дружеството на другото;
* съдружниците;
* дружество и лице, което притежава повече от 5 на сто от дяловете и акциите, издадени с право на глас в дружеството;
* лицата, чиято дейност се контролира пряко или косвено от трето лице;
* лицата, които съвместно контролират пряко или косвено трето лице;
* лицата, едното от които е търговски представител на другото;
* лицата, едното от които е направило дарение в полза на другото.
* лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайните.

27. Изпълнителите сключват договор за подизпълнение с подизпълнителите(ако има посочени такива в офертата). Сключването на договор за подизпълнение не освобождава участника, избран за изпълнител, от отговорността му за изпълнение на договора за обществена поръчка.Съгласно ЗОП в **срок до три дни** от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната от чл. 45а, ал.2 от ЗОП.

**Чл.6.** ИЗПЪЛНИТЕЛЯТ носи отговорност пред другата страна за причинени вреди, ако не изпълни задължението си по настоящия договор.

**VІ. ОТГОВОРНОСТИ, САНКЦИИ И НЕУСТОЙКИ**

 **Чл.7. (1)** Ако ИЗПЪЛНИТЕЛЯТ не изпълни изцяло възложената услуга дължи на ВЪЗЛОЖИТЕЛЯ неустойка в размер на 100% от стойността на договора.

  **(2)** ИЗПЪЛНИТЕЛЯТ дължи неустойка, ако се отклони от предмета на договора и срока за неговото изпълнение в размер на 50% от стойността на всяка конкретна дейност от посочените в чл.1(2) от настоящият договор.

  **(3)** При прекратяване на договора по чл.14, ал.2 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

  **(4)** При прекратяване на договора по чл.14, ал.1, т.2 страните не си дължат неустойки.

 **(5)** ИЗПЪЛНИТЕЛЯТ се задължава да обезщети ВЪЗЛОЖИТЕЛЯ за всяка грешка свързана с неточно изпълнение на предмета на договора довела до претенция, действие или твърдение на трето лице срещу ВЪЗЛОЖИТЕЛЯ. В този случай ИЗПЪЛНИТЕЛЯТ осигурява безвъзмездно съдействие за защита и урежда за своя сметка такава претенция, действие или твърдение срещу ВЪЗЛОЖИТЕЛЯ, като поема плащанията и разноските във връзка с воденето на всякакви съдебни производства и изпълнение на постановени решения или постигане на извънсъдебни споразумения.

 **(6)** Ако ВЪЗЛОЖИТЕЛЯТ е обезщетил третите лица в случаите на предходната алинея, той има право на регрес срещу ИЗПЪЛНИТЕЛ.

**Чл.8.** ВЪЗЛОЖИТЕЛЯТне носи отговорност във връзка с искове или жалби, вследствие на нарушение на нормативни изисквания от страна на ИЗПЪЛНИТЕЛЯ.

**Чл.9.** При щети, нанесени на ВЪЗЛОЖИТЕЛЯ в резултат на грешки, недостатъци и пропуски, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 50% от общата стойност на договора.

**Чл.10.** В случай, че ВЪЗЛОЖИТЕЛЯТ не приеме работата поради съществени различия с техническото задание, същият не дължи възнаграждение на ИЗПЪЛНИТЕЛЯ, а ИЗПЪЛНИТЕЛЯТ дължи неустойка в размер на изплатените до момента възнаграждения.

**Чл.11.** ИЗПЪЛНИТЕЛЯТ отговаря за действията, бездействията и работата на своите служители като за свои действия, бездействие и работа.

**VІІ.** **НЕПРЕДВИДЕНИ ОБСТОЯТЕЛСТВА**

**Чл.12. (1)** Страните по договора не носят отговорност и не си дължат неустойки, в случаите, когато забавата или неизпълнението на задължение по договора е в резултат на непредвидени обстоятелства.

 **(2)** Непредвидени обстоятелства по смисъла на този договор са обстоятелства, които са възникнали след сключването на договора и не са резултат т действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.

 **(3)** Страната, която не може да изпълни задължението си поради непредвидени обстоятелства, уведомява за това другата страна в седемдневен срок от настъпването на това обстоятелство. След отпадане на събитието същата страна уведомява другата за готовността си да продължи да изпълнява договорните си задължения в срок от седем календарни дни от отпадането.

 **(4)** Докато траят непредвидените обстоятелства, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което са били на лице непредвидени обстоятелства. Ако непредвидени обстоятелства траят толкова дълго, че някоя от страните вече няма интерес от изпълнението, то същата страна има право да прекрати договора с писмено уведомление до другата страна, след уреждане на финансовите взаимоотношения.

 **(5)** ИЗПЪЛНИТЕЛЯТ трябва да търси всички разумни алтернативни средства за изпълнение на задълженията си по договора, на които непредвидени обстоятелства не пречат, освен ако друго не е указано от ВЪЗЛОЖИТЕЛЯ в писмен вид.

**VІІІ.** **КОНФИДЕНЦИАЛНОСТ**

**Чл.13. (1)** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

 **(2)** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

 **(3)** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

### IХ. ПРЕКРАТЯВАНЕ НА ДОГОВОРА

### Чл.14. (1) Настоящият договор може да бъде прекратен:

1. С изтичане на срока по чл. 2;
2. По взаимно съгласие между страните, изразено в писмена форма;

3. При виновно неизпълнение на задълженията на една от страните по договора с 5-дневно писмено предизвестие от изправната до неизправната страна;

4. С окончателното му изпълнение.

5. Едностранно от страна на Възложителя в случаите, когато Изпълнителят сключи трудов или друг договор за изпълнение на ръководни или контролни функции с лице, работещо по трудово или служебно правоотношение в ДО, докато заема съответната длъжност и една година след напускането й.

6. Едностранно от страна на Възложителя, когато Изпълнителят сключи договор за консултантски услуги с лице, работещо по трудово или служебно правоотношение в ДО, докато заема съответната длъжност и едно година след напускането й.

 **(2)** Когато са настъпили съществени промени във финансирането на настоящия договор, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

**Х. ПРИЕМАНЕ РАБОТАТА ОТ ИЗПЪЛНИТЕЛЯ**

**Чл.15.** Услугите по този договор се приемат с приемно-предавателни протоколи, подписани от двете страни. Приемането на дейностите се извършва с одобрения от Възложителя окончателен доклад за свършена работа след като изпълни всички заложени по договора дейности.

ХІ. ЗАКЛЮЧИТЕЛНИ РАЗПОРЕДБИ

**Чл.16. (1)** Цялата писмена кореспонденция, водена във връзка с настоящия договор между ВЪЗЛОЖИТЕЛЯ и ИЗПЪЛНИТЕЛЯ, трябва да съдържа Наименованието на договора, неговият идентификационен номер, финансираща организация, лого и да бъде изпращана по обикновена или електронна поща, факс или доставена на ръка на адресите, посочени в договора. При промяна на посочените данни, всяка от страните е длъжна да уведоми другата в три дневен срок от настъпване на промяната;

 **(2)** Лице за контакт от страна на ВЪЗЛОЖИТЕЛЯ: Пейка Господинова – Ръководител на проекта, тел. 0379 6 30 31

**(3)** Лице за контакт от страна на ИЗПЪЛНИТЕЛЯ: …………, e-mail ……………..; тел. ……………….

**Чл.17.** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**Чл.18.** Страните ще решават споровете възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при не постигане на такова - спорът се отнася за решаване пред компетентния съд на територията на Република България по реда на Гражданско процесуалния кодекс.

**Чл.19.** За неуредените в настоящия договор въпроси се прилагат разпоредбите на действащото българско законодателство.

Настоящият договор се подписа в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.

За ВЪЗЛОЖИТЕЛ: ………................. …. За ИЗПЪЛНИТЕЛ: ……….........................

/инж. Георги Манолов – Кмет /…………………………/

на Община Свиленград/

Директор дирекция “БФАИО” и

гл.счетоводител:

 .............................

 /Валя Здравкова/

Гл. Счетоводител и Директор

Дирекция “БФАИ /В. Здравкова/

Ст.юрисконсулт: .............................

 / Янка Грудева /